ભાવનગર,સોમવાર વગર મંજુરીએ રહેણાંકનું કરેલ બાંધકામ ધરાવતી ભાવનગર શહેરની સોમનાથનગર મીનાક્ષી સોસાયટી અને પટેલનગરને સરકારશ્રી તરફથી પરિવર્તનીય વિસ્તાર તરીકે જાહેર કરેલ છે.આ વિસ્તારના કુલ ૧૦ પ્લોટ હોલ્ડરશ્રીઓ એ સરકારશ્રીના નિયમો મુજબ કંમ્પાઉન્ડીંગ ફી તેમજ રૂપાંતર કરની રકમ ભરપાઇ કરી આપતા મે.કલેકટરશ્રી ભાવનગર દ્વારા તા.૦૫/૧૧/૨૦૧૮ નાં રોજ સીટી મામલતદારકચેરી ખાતે સોમનાથનગરનાં કુલ-૩ પટેલનગરના કુલ-૩ અને મીનાક્ષી સોસાયટી ના કુલ-૪ પ્લોટ હોલ્ડરોને તેમના પ્લોટોને રેવન્યુ રેકર્ડ માં દાખલ કરવા અંગે ના દાવા પ્રમાણપત્રો ઇસ્યુ કરવામાં આવેલ છે.આ દાવા પ્રમાણપત્ર થી વગર મંજુરીએ થયેલ રહેણાંકનાં બાંધકામને કાયદેસરતાં આપવામાં આવેલ છે અને આ દાવા પ્રમાણપત્ર થી આવા બાંધકામવાળા મિલ્કતધારકો હવેથી રેવન્યુ રેકર્ડમાં પોતાના નામે ચડાવી શકશે. તે સીટીમામલતદાર ભાવનગર દ્વારા જણાવવામાં આવેલ છે.